Пра свае спробы прымяніць зялёныя тэхналогіі расказалі педагогі школ. Так, пра ініцыятыву “Сад на месцы пусткі” расказала яе каардынатар Надзея Лебедзева, настаўніца пачатковых класаў Руднецеляшоўскай базавай школы Гомельскага раёна. Дзякуючы намаганням педагогаў і ўсіх 23 вучняў школы, на прышкольным участку вясной гэтага года быў закладзены арганічны фруктовы сад з 400 яблынь, груш, сліў і абрыкосаў.